CELEX: 62011CN0255
Language: sk
Date: 2011-05-24 00:00:00
Title: Vec C-255/11: Návrh na začatie prejudiciálneho konania, ktorý podal Amtsgericht Geldern (Nemecko) 24. mája 2011 — Nadine Büsch a Björn Siever/Ryanair Ltd

30.7.2011   
            
            
               SK
            
            
               Úradný vestník Európskej únie
            
            
               C 226/15
            
         Návrh na začatie prejudiciálneho konania, ktorý podal Amtsgericht Geldern (Nemecko) 24. mája 2011 — Nadine Büsch a Björn Siever/Ryanair Ltd
   (Vec C-255/11)
   2011/C 226/28
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Geldern
   
      Účastníci konania pred vnútroštátnym súdom
   
   
      Žalobcovia: Nadine Büsch a Björn Siever
   
      Žalovaná: Ryanair Ltd
   
      Prejudiciálne otázky
   
   
               1.
            
            
               Ide v prípade práva na náhradu upraveného v článku 7 nariadenia o právach cestujúcich v leteckej doprave (1) o právo na náhradu škody, ktoré podľa článku 29 prvej vety Montrealského dohovoru (2) podlieha obmedzeniam tohto dohovoru, pokiaľ má byť náhrada priznaná z dôvodu veľkého meškania letu?
            
         
               2.
            
            
               Je právo na náhradu podľa článku 7 nariadenia o právach cestujúcich v leteckej doprave nevymáhateľné v zmysle článku 29 druhej vety Montrealského dohovoru, pokiaľ prevyšuje škodu, ktorá vznikla cestujúcemu v leteckej doprave na základe tohto veľkého meškania? Vylučuje tento skutkový stav právo na náhradu ako celok alebo v prípadoch meškania toto právo vzniká len do výšky skutočne vzniknutej škody?
            
         
      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, s. 1; Mim. vyd. 07/008, s. 10).
   
      (2)  Rozhodnutie Rady z 5. apríla 2001 o uzavretí Európskym spoločenstvom dohovoru o zjednotení niektorých pravidiel pre medzinárodnú leteckú dopravu (Montrealský dohovor) (Ú. v. ES L 194, s. 38; Mim. vyd. 07/005, s. 491).